  Майя Бывальцева Глазкарын «Большой ремопнт» программая Искусствоосъя 3 номеро «Главзовчанка» школалэсь тылобурдо бурдъёслы укшась липетсэ тупатъяло. Со сярысь карлэн тӧроез Сергей Коновалов «ВКонтакте» мерлыко вотэсысь бамаз ивортӥз. Лэсьтӥськисьёс липетлэсь вуж шобретсэ куштӥзы но вылезлы инъет дасяло ни. Липет кемалы чидась нимысьтыз полимер шобретлэсь, «Клевер», лэсьтэмын луоз. Вылыз декоративной луоз – «Глазовчанка» тылобурдо лобон кемысен нош ик чебер адӟиськоз Сергей Коновалов, Глазкарлэн тӧроезЛипет вылын парапетъёс ву кошконъёс лэсьтэмын ни. Со сяна, подрядчик ужъёсэн нырысетӥ люкетсыя алонъёсты 90 процентлы быдэстӥз ни. Вӧлдэтэтъёсты тупатъяз, борддоръёс кузям ву виям бервылъёсты утялтӥз. Выльдон ужъёсты шуркынмон пумлы йылпумъяны кулэ, ужъёс чаклам радлыкъя мыно. Тодэ вайытом, Ижкарысь искусствоосъя нылпи школаосы выль крезьгуро инструментъёс но дышетон пособиос вуизы.  Тегъёс: Удмуртия Глазкар тупатъянужъёс искусствоосъянылпишкола лэсьтськон  